《次韵张子先喜雪》
宋代·苏过

信道东君有化工，剪裁花雨落春风。忽惊区脱无馀地，变作瑶池第一宫。

南亩麦秋先作瑞，西山玉粒未教融。旅人共助田夫喜，一饱遥知饼饵丰。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。